Кыргыз Республикасынын Билим берүү

жана илим министрлигинин

 «\_\_\_» \_\_\_\_\_\_\_\_\_\_\_\_\_\_ 2021-ж.

№ \_\_\_\_\_\_\_\_ буйругуна тиркеме

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ**

**МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТЫ: 531000 - Филология**

**Квалификациясы: МАГИСТР**

**Бишкек 2021**

**1. ЖАЛПЫ ЖОБО**

**1.1.** Жогорку кесиптик билим берүүдө **531000 «Филология »** **багыты** боюнча Мамлекеттик билим берүү стандарты Кыргыз Республикасынын Билим жана илим министрлигинин «Билим берүү жөнүндөгү» мыйзамына жана Кыргыз Республикасынын билим берүү тармагындагы башка нормативдик укуктук актыларына ылайык иштелип чыгып, Кыргыз Республикасынын Министрлер Кабинети тарабынан аныкталган тартип менен бекитилген.

 Бул Мамлекеттик билим берүү стандартын аткаруу менчигинин түрүнө жана ведомстволук таандыктыгына карабастан бакалаврларды даярдоо боюнча кесиптик билим берүү программаларын ишке ашырган бардык жогорку окуу жайлары үчүн милдеттүү болуп саналат.

**1.2. Терминдер, аныктамалар, белгилер, кыскартуулар**

Бул Жогорку кесиптик билим берүүнүн Мамлекеттик билим берүү стандартында Кыргыз Республикасынын «Билим берүү жөнүндөгү» мыйзамына жана Кыргыз Республикасынын мыйзам тартибинде күчүнө кирген кесиптик билим берүү чөйрөсүндөгү эл аралык келишимдерге ылайык терминдер жана аныктамалар колдонулат:

* **негизги билим берүү программасы –** максатын, күтүлгөн жыйынтыктарын, тиешелүү багыт боюнча билим берүү процессин ишке ашырылышынын жөнгө салган окуу-методикалык документациялардын жыйындысы;
* **даярдоо багыты** – фундаменталдык даярдоо жалпылыктарынын негизинде кадрларды ар кандай профилдеги жогорку кесиптик билимге (адистерди, бакалаврларды жана магистрлерди) даярдоо боюнча билим берүү программаларынын жыйындысы;
* **профиль** - негизги билим берүү программасынын кесиптик ишмердүүлүктөгү конкреттүү бир түргө жана объектиге багытталышы;
* **компетенция** – окуучунун (билим алуучунун) белгилүү бир чөйрөдө натыйжалуу продуктивдүү ишмердиги үчүн зарыл болгон билимди алууда аны даярдоого карата алдын ала коюлган социалдык талап (ченем);
* **бакалавр** – магистратурага тапшырууга жана кесиптик ишмердүүлүктү ишке ашырууга укук берген жогорку кесиптик билим берүү квалификациясынын деңгээли;
* **магистр** - аспирантурага жана базалык докторантурага тапшырууга (PhD/ профиль боюнча) жана кесиптик ишмердүүлүктү ишке ашырууга укук берген жогорку кесиптик билим берүү квалификациясынын деңгээли;
* **кредит** -негизги кесиптик билим берүү программасындагы эмгек көлөмүнүн шарттуу ченеми;
* **окутуунун жыйынтыктары** - негизги билим берүү программасы (модулу) боюнча окуунун жыйынтыгында алган компетенциялар;
* **толуктоочу курстар** –тиешелүү багыт (адистик) боюнча базалык билими жок студент-магистранттарга окутуунун биринчи жылында базалык кесиптик билим алуу жана комптенцияларга ээ болуу үчүн окутулган, багыт боюнча магистрлерди даярдоодогу негизги билим берүү программасында талап кылынган дисципиналар;
* **жалпы илимий компетенциялар** – кесиптик ишмердүүлүктүн бардык түрлөрүнө мүнөздүү жалпылыктар: окууга, анализ жана синтез кылууга ж.б. жөндөмдүү болуу;
* **инструменталдык компетенциялар**- когнитивдик жөндөмдөрдү, идеяларды түшүнүү жана колдонуу жөндөмдөрүн; методологиялык жөндөмдөрдү, курчап турган чөйрөнү түшүнүү жана башкаруу жөндөмүн, убакытты уюштуруу, окутуу стратегиясын түзүү, чечимдерди кабыл алуу, маселелерди чечүү жөндөмдөрүн; техниканы колдонуу, компьютер менен иштөө, маалыматтык башкаруу, лингвистикалык анализ, коммуникативдик компетенциялар жөндөмдөрүн камтып турат.
* **социалдык-инсандык жана жалпы маданий компетенциялар** – сезимдерди жана мамилелерди билдирүү, сын көз караш менен кароо менен байланышкан жеке жөндөмдөр, социалдык карым-катыштар жана кызматташтыктар процесстери менен байланышкан социалдык жөндөмдөр, жамаатта иштөө, социалдык жана этикалык милдеттери кабыл алуу жөндөмдөрү;
* **кесиптик стандарт** – кесиптик ишмердүүлүктүн конкреттүү түрүнүн чегинде мазмунуна жана сапатына коюлган талаптарды аныктаган, ар кандай уюмдардын штатында иштей ала турган кызматкердин сапаттык деңгээлин сыпаттаган негизги документ;

**1.3. Кыскартуулар жана белгилер**

Бул мамлекеттик билим берүү стандартында төмөнкүдөй кыскартуулар колдонулат:

* **МББС** – Мамлекеттик билим берүү стандарты;
* **ЖКББ** – жогорку кесиптик билим берүү;
* **НББП** – негизги билим берүү программасы;
* **ОМБ** – окуу – методикалык бирикме;
* **ЖИК** – жалпы илимий компетенциялар;
* **ИК** – инструменталдык компетенциялар;
* **СИЖМК** - социалдык – инсандык жана жалпы маданий компетенциялар;
* **КК** – кесиптик компетенциялар.

**2. Колдонуу чөйрөсү**

2.1. Жогорку кесиптик билим берүүнүн бул Мамлекеттик билим берүү стандарты (мындан ары - ЖКББ МББС) **531000** – **Филология** багытындагы магистрлерди даярдоо багыты боюнча жалпы билим берүү программаларын ишке ашыруудагы милдеттүү нормалардын, эрежелердин жана талаптардын жыйындысы жана окуу жана уюштуруучулук-методикалык документтерди иштеп чыгууда, Кыргыз Республикасынын аймагында магистрлерди даярдоо үчүн лицензиясы бар, жеке менчик жана ведомстволук тиешелүүлүгүнө карабастан бардык жогорку кесиптик билим берүү мекемелеринде (мындан ары - **ЖОЖдор**) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп саналат.

2.2. **531000 – Филология** багытындагы бул ЖКББ МББСнын негизги колдонуучулары:

* ЖОЖдун администрациясы жана илимий-педагогикалык курамы (профессордук-окутуучулук курам, илимий кызматкерлер), окуу жайдын негизги кесиптик билим берүү программаларын аталган багыт боюнча илимдин, техниканын жана социалдык чөйрөнүн жетишкендиктерин эске алуу менен эффективдүү иштеп чыккан жана аны жаңылаган, аны ишке ашырууга жооптуу адамдар;
* ЖОЖдун аталган багыт боюнча даярдоонун негизги билим берүү программасын өздөштүрүү боюнча өзүнүн окуу ишмердүүлүгүн натыйжалуу ишке ашырууга жооптуу магистрлер;
* кесиптик ишмердүүлүктүн тиешелүү чөйрөсүндөгү адистердин жана жумуш берүүчүлөрдүн бирикмеси;
* Кыргыз Республикасынын билим берүү чөйрөсүндөгү борбордук, мамлекеттик органдардын аткаруу бийлигинин тапшырмасы боюнча негизги билим берүү программасын иштеп чыгууну камсыз кылуучу кеңеш жана окуу-усулдук бирикмелер;
* жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;
* жогору кесиптик билим берүү системасындагы мыйзамдуулуктун сакталышын камсыз кылган аткаруу бийлигинин мамлекеттик органдары;
* билим берүү программаларын жана уюмдарды аккредитациядан өткөргөн аккредитациялык агенттиктер;

**2.3. Абитуренттердин даярдык деңгээлине болгон талаптар**

2.3.1. «Магистр» квалификациясын алуу менен жогорку кесиптик билим алууга талапкер абитуриенттин билим деңгээли – “бакалавр” даражасы ыйгарылган жогорку кесиптик билими же “адис” деген квалификациясы бар жогорку кесиптик билими болушу керек.

2.3.2. Абитуриенттин “бакалавр” квалификациясы ыйгарылган жогорку кесиптик билими же “адис” деген квалификациясы бар жогорку кесиптик билими тууралуу мамлекеттик үлгүдөгү документи болушу керек.

**3. Даярдоо багыттарынын жалпы мүнөздөмөсү**

3.1. Кыргыз Республикасында **531000 – Филология** багыты боюнчадаярдык төмөнкүдөй жалпы кесиптик билим берүү программаларынын негизинде ишке ашат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө «бакалавр» академиялык даражасын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн ЖОЖдордун бүтүрүүчүлөрүнө «магистр» академиялык даражасын ыйгаруу менен жогорку билими тууралуу диплом берилет.

Магистрлерди даярдоо багытынын чегинде ЖКББ НББПнын профилдери квалификациялардын тармактык/ сектордук чектеринин негизинде ЖОЖ тарабынан аныкталат.

3.2. Күндүзгү окуу формасындагы жалпы орто же кесиптик орто билим базасында **531000 – Филология** багытында магистрлерди даярдоо боюнча ЖКББ НББПны өздөштүрүүнүн ченемдик мөөнөтү 6 жылдан кем эмес, «бакалавр» квалификациясы бар жогорку кесиптик билим берүү базасында 2 жылдан кем эмес убакытты түзөт.

Күндүзгү-сырттан (кечки) жана сырттан окуу формалары боюнча магистрлерди даярдоодо, ошондой эле окутуунун ар түрдүү формалары айкалышкан учурда ЖКББ НББПны өздөштүрүү жана окутуу жож тарабынан жарым жылга чейин узартылат.

Толук жогорку кесиптик билим берүүнүн базасында адис деген квалификациясы бар магистрлерди даярдоо боюнча ЖКББ НББПны өздөштүрүүнүн мөөнөтү бир жылдан кем эмес убакытты түзөт.

 Бакалаврлардын жана адистиктерди даярдоодо тектеш эмес багыттагы жогорку кесиптик билим бар абитуриенттер үчүн билим берүү программасын өздөштүрүү мөөнөтү тиешелүү багыттагы магистрлерди даярдоо боюнча ЖКББ НББПнын базалык кесиптик билимдерин жана компетенцияларды калыптандырган толуктоочу курстар аркылуу узартылат.

Индивидуалдык окуу планы боюнча окутууда билим алуу формасына карабастан окутуу мөөнөтү жож тарабынан өз алдынча аныкталат.

Ден соолугу жактан мүмкүнчүлүгү чектелген жактарды индивидуалдык план боюнча окутууда ЖОЖ окутуу мөөнөтүн узартуу укугуна ээ.

Бакалаврларды жана магистрлерди даярдоодогу ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3. Күндүзгү окуу формасы боюнча орто жалпы же орто кесиптик билим берүү базасында **магистрлерди даярдоо боюнча ЖКББ НББПны өздөштүрүүнүн** жалпы эмгек сыйымдуулугу 360тан кем эмес кредитти жана жогорку кесиптик билим берүү базасында «бакалавр» квалификациясы менен окутуу 120 кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

 Бир окуу семестринин эмгек сыйымдуулугу 30 кредитке барабар (окуу процесси эки семестр болгон учурда).

Бир кредит окуу ишинин 30 саатына барабар (анын ичинде аудиториялык, өз алдынча иштер жана аттестациянын бардык түрлөрү бар).

Күндүзгү-сырттан (кечки) жана сырттан окуу формалары боюнча негизги билим берүү программасынын, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы эмгек сыйымдуулугу окуу жылы үчүн 48тен кем эмес кредитти түзөт. Окутуунун жыйынтыктоочу жылындагы эмгек көлөмү НББПнын жалпы эмгек көлөмүн камсыз кылуу муктаждыгы менен аныкталат.

3**.4. Инсанды 531000 - Филология багыты боюнча ЖКББ НББПны окутуу жана тарбиялоо максаттары.**

3.4.1. **531000 - Филология багыты боюнча** ЖКББ НББПны окутуунун максаты магистрлерге тил жана адабиятты, алардын тарыхый өнүгүшүн окутуу, ошондой эле ар кандай типтеги (жазуу, оозеки, виртуалдык ж.б.) тексттерди түзүү, интерпретациялоо, редакция кылуу жана которууга үйрөтүү, аларды студенттерди жеке инсандык сапатын жана кесиптик компетенцияларын калыптандырууда, практикалык ишмердүүлүктө жыйынтыктарга жетүүдө колдонууга багыт берүү аркылуу ар тараптуу кесиптик ишмердүүлүккө даярдоо болуп саналат.

3.4.2. Инсанды **531000 - Филология багыты боюнча ЖКББ НББПны окутуу жана тарбиялоонун максаты** студенттердин социалдык-инсандык сапатын: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б. калыптандыруу болуп саналат.

3.5. **531000 -Филология** багыты боюнча билим алган бүтүрүүчүлөрдүн кесиптик ишмердүүлүк багыттары:

* билим берүү жана илим;
* тарых, маданият жана искусство;
* байланыш, маалыматтык жана коммуникациялык технологиялар;
* башкаруу, жетектөө, документациялык камсыздоо;
* массалык маалымат каражаттары, басма жана полиграфия;
* кызмат көрсөтүү: экспертиза, редакциялоо, котормо (оозеки, жазма, синхрондук ж.б.) и т.д.

Бүтүрүүчүлөр кесиптик ишмердүүлүгүн башка тармактарда да билим деңгээлине жана өздөштүргөн компетенцияларына ылайык жүргүзө алышат.

**3.6. Бүтүрүүчүлөрдүн кесиптик ишмердүүлүктөрүнүн объектилери**

Даярдоо багыты боюнча бүтүрүүчүлөрдүн кесиптик ишмердүүлүктөрүнүн объектилери:

* билим берүү жана тарбия процесстери, окуу-методикалык документация, билим берүү методдору жана технологиялары, санариптик технологиялар;
* тилдин теориясы, тарыхы жана функциясы;
* тарыхый-адабий процесс;
* ар кандай типтеги тексттер – жазуу, оозеки жана виртуалдык (гипертексттер, мультмедиялык объектилердин тексттик элементтери)
* байланыш жана маданият аралык коммуникация;
* оозеки, жазуу жана виртуалдык формалардагы тилдик, инсан аралык жана маданият аралык коммуникация;
* коомдун руханий байлыгына өбөлгө түзгөн интеллектуалдык продукцияны түзүүгө багытталган филологиялык илимдердин жана гуманитардык билимдердин каражаттарынын, методдорунун, ыкмалардын жыйындысы;
* илимий долбоорлор, анализ чогултуу методдору, эксперттик жыйынтык;
* улуттук маданий-билим берүү жана гуманитардык чөйрөнү калыптандырууга жана өнүктүрүүгө багытталган изилдөөлөр;
* ченемдик укуктук документация.

3.7. **Бүтүрүүчүлөрдүн кесиптик ишмердүүлүгүнүн түрлөрү:**

* илимий изилдөөчүлүк;
* педагогикалык;
* илимий-методикалык
* котормочулук жана редакторлук;
* уюштуруучулук-башкаруучулук;
* эксперттик-аналитикалык.

Бүтүрүүчүлөр даярдалган негизги кесиптик ишмердүүлүктүн конкреттүү түрлөрү ЖОЖ тарабынын тиешелүү кесиптик стандарттын негизинде же жумуш берүүчү тарап менен бирдикте иштелип чыккан билим берүү программаларынын мазмунун аныктоосу зарыл.

3.8. **Магистрлердин кесиптик ишмердүүлүгүнүн милдеттери:**

***а) илимий-изилдөөчүлүк ишмердүүлүктө:***

* филологиянын жана башка гуманитардык илимдердин тармактарында теориялык жана практикалык билимдерди колдонуу менен илимий изилдөөлөрдү жүргүзүү;
* квалификациялык анализ, комментирий берүү, реферат кылуу жана азыркы методикаларды колдонуу менен башка адистер, ата мекендик жана чет элдик тажрыйба жүргүзгөн илимий изилдөөлөрдүн жыйынтыктарын жалпылоо;
* филологиялык кеңири маселелерге изилдөө жүргүзгөн илимий жамааттын ишмердүүлүгүн башкаруу, илимий публикацияларды даярдоо жана редакциядан өткөрүү;

***б) педагогикалык ишмердүүлүктө:***

* окутууну жана филологиялык билимдерди жайылтууну камсыз кылуу үчүн материалдарды, ар кандай типтеги тексттерди квалификациялык интерпретациядан өткөрүү
* билим алуучулардын жаш өзгөчөлүктүк жана жеке өзгөчөлүгүнө жараша кесиптик-нравалык сапатын жана мамилесин калыптандыруу;
* билим берүү мекемелеринде, ошондой эле балдарга жана чоңдорго кошумча билим берүү программасынын чегинде филологиялык дисциплиналар боюнча лекциялык сабактарды өткөрүү
* студенттердин практикаларынын бардык түрлөрүн уюштуруу жана жүргүзүү, студенттердин илимий изилдөө иштерин башкаруу;

**в) илимий-методикалык ишмердүүлүк:**

* филологиялык дисциплиналар боюнча окуу китептерин, окуу-методикалык комплекстерин иштеп чыгуу;
* илимий, техникалык жана илимий-методикалык адабияттардын жана жеке изилдөөлөрдүн жыйынтыктарынын негизинде МББС, билим берүү программаларын жана жеке билим берүү траекторияларынын, окуу дисциплиналарынын программаларын жана курстарынын долбоорун түзүү,
* студенттердин илимий изилдөө жана практикалык иштеринин, маданият аралык коммуникация чөйрөсүндө жаралган конфликттик жагдайларда чечимдерди методикаларын иштеп чыгуу;

***г) котормочулук жана редакторлук ишмердүүлүктө****:*

* бардык типтеги тексттерди редакция кылуу, реферат кылуу жана системага салуу жана иштиктүү документация түзүү;
* ар кандай типтеги тексттерге, көркөм чыгармаларга квалификациялык котормо жүргүзүү, тиешелүү редакторлук жана басма комментарийлерин жасоо;
* ар кандай формадагы чогулуштарды, консультацияларды, иштиктүү сүйлөшүүлөрдү ж.б. котормо менен камсыз кылууну уюштуруу;
* редакциялык, комментарий берүү процесстерин уюштуруу, заманбап методдорду жана санариптик технологияларды колдонуу менен ар кандай типтеги тексттерди жайылтуу.

**д) уюштуруучулук-башкаруучулук ишмердүүлүк:**

* семинарларды, илимий дискуссияларды жана конференцияларды уюштуруу жана өткөрүү, өндүрүштүк жамаатты башкаруу, инновациялык ыкма менен өндүрүштүк маселелерин чечүү
* профилдик жана тармак аралык деңгээлде кесиптик дискуссияларды өткөрүү.
* ишмердүүлүктүн бардык чөйрөлөрүндөгү коммуникациялык тапшырмаларды чечүү, чечендик өнөр ыкмасын колдонуу менен эл алдына чыгып сүйлөөлөрдү пландаштыруу;
* Эксперттик/ профессионалдык топтордун/ уюмдардын иштерин уюштуруу, алардын иштеринин жыйынтыктарын көрсөтүү, стратегиялык топтук көрсөткүчтөрдү баалоо;

**е) эксперттик-аналитикалык ишмердүүлүк:**

* филологиялык билимдерди жайылтуу багытында долбоорлорду иштеп чыгуу: аймакта кептик ишмердүүлүктүн деңгээлинин мониторинги боюнча долбоорлорду түзүү; кеп маданиятын өнүктүрүү; филологиялык лекцияларды, майрамдарды, фестивалдарды, белгилүү даталарга байланышкан, маданий жактан маанилүү мааракелерди долбоорлоо;
* маданият аралык коммуникация, улуттар аралык кептик пикир алышууда, көп маданияттуу чөйрөдө кеп этикетинин долбоорлорун иштеп чыгуу;
* китеп басып чыгаруу долбоорлорун иштеп чыгуу;
* пикир алышуу конструктторунун практикалык баалуулуктарын уюштуруу – иштиктүү документация, жарнамалык, пропагандалык, публицистикалык ж.б. тексттер, маалыматтык компаниялардын сценарийлери.
* Өндүрүштүк-практикалык максаттарда коомдун, индивиддин талаптарына ылайык оозеки жана жазуу кебинин филологиялык экспертизасы боюнча этикалык, нормативдик-укуктук нормалардын чегинде кызмат көрсөтүүнү уюштуруу;

**4. НББПны ишке ашыруу шарттарына коюлган жалпы талаптар**

**4.1. НББПны ишке ашырууда ЖОЖдун укуктарына жана милдеттерине болгон жалпы талаптар**

4.1.1. ЖОЖдор даярдоонун багыты боюнча негизги билим берүү программасын өз алдынча иштеп чыгат. НББП Кыргыз Республикасынын даярдоо багыттары боюнча эмгек рыногунун керектөөлөрүн эсепке алуу менен тийиштүү мамлекеттик билим берүү стандартынын негизинде иштелип чыгып, ЖОЖдун окумуштуулар кеңеши тарабынан бекитилет.

ЖОЖдор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын камсыз кылуу максатында төмөндөгү сунуш-көрсөтмөлөрдүн негизинде 5 жылда бир жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмеси;

- билим берүү программаларын мезгил-мезгили менен рецензиялоо мониторинги;

- так макулдашылган критерийлердин негизинде студенттердин билимин жана билгичтигин, бүтүрүүчүлөрдүн компетенцияларынын деңгээлин баалоонун объективдүү процедураларынын иштелмелери;

- окутуучулук курамдын сапатын жана компетенттүүлүгүн камсыз кылуу;

- бардык ишке ашырылуучу билим берүү програмаларын жетиштүү ресурстар менен камсыз кылуу, аларды колдонуунун натыйжалуулугун көзөмөлдөө, ошону менен бирге билим алып жаткандарды сурап-билүү жол;

- өзүнүн ишин (стратегияларын) баалоо максатында макулдашылган критерийлер боюнча өзүнө-өзү изилдөө жүргүзүп туруу, башка билим берүү мекемелерине салыштыруу;

- коомчулукту өзүнүн ишмердүүлүгүнүн жыйынтыктары, пландары, жаңылоолору тууралуу маалымдоо.

4.1.2. Студенттерди жана бүтүрүүчүлөрдү даярдоонун сапатын баалоо алардын күндөгү, аралыктык жана жыйынтык мамлекеттик аттестациясын камтышы керек. Баалоо каражаттарынын базасын жож өзү иштеп чыгат.

Студенттерди жана бүтүрүүчүлөрдү аттестациядан өткөрүү, бүтүрүү квалификациялык иштеринин көлөмү, түзүлүшү, мазмунуна коюлган талаптар жыйынтыктоочу мамлекеттик аттестация тууралуу Жобонун чегинде жож тарабынан аныкталат.

4.1.3. НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-иш мүнөзүндөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

ЖОЖ окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жогорку окуу жайларынын НББПсы магистранттын тандоосу боюнча дисциплинаны түзүүүсү керек. Магистранттын тандоосу боюнча дисциплиналарды калыптандыруу тартибин жождун Окумуштуулар кеңеши аныктайт.

4.1.5. ЖОЖ билим алуучулардын өзүнүн окуу программасын түзүүгө катышуусуна мүмкүнчүлүк берүүгө милдеттүү.

4.1.6. ЖОЖ НББПны түзүүдө студенттердин укуктары жана милдеттери менен тааныштырууга, алар тандап алган дисциплиналарды милдеттүү түрдө өздөштүрүү зарылдыгын, дисциплиналардын суммалык эмгек сыйымдуулугу окуу планында каралгандан көлөмдөн кем болбошу керектигин түшүндүрүүгө милдеттүү.

**4.2. НББПны ишке ашырууда магистранттын укуктарына жана милдеттерине болгон жалпы талаптар**

4.2.1. Магистранттар тандоо боюнча окуу дисциплиналарын өздөштүрүүгө бөлүнгөн окуу убактысынын чегинде НББПда каралган конкреттүү дисциплинаны тандап алууга укуктуу.

4.2.2. Магистрант өзүнүн жекече билим берүү траекториясын түзүүдө дисциплиналарды тандоодо жана алардын келечектеги профилге (адистикке) тийгизген таасири туууралуу ЖОЖдон консультация алуу укугуна ээ.

4.2.3. Магистранттар НББПны өздөштүрүүдө натыйжалуулукка жетүү максатында СИЖМКны өнүктүрүүдө студенттик өз алдынча башкаруунун, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Магистранттар ЖОЖдун НББПсында каралган бардык тапшырмаларды белгиленген мөөнөттөрдө аткарууга милдеттүү.

4.3. Магистранттын окуу жүгүнүн максималдуу көлөмү аудиториялык жана аудиториядан тышкаркы (өз алдынча) окуу ишинин бардык түрлөрүн камтып, жумасына 45 саатты түзөт.

Күндүзгү окуу формасындагы бир жумадагы аудиториялык сабактардын көлөмүн ЖКББнын деңгээлин жана даярдоонун багытынын спецификасын негизинде мамлекеттик билим берүү стандарты аныктайт, ал ар бир окуу дисциплинасын үйрөнүүгө бөлүнгөн жалпы көлөмдүн 25% кем эмес бөлүгүн түзүп турат.

4.4. Күндүзгү-сырттан (кечки) окуу формасында аудиториялык сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү бир жылда 160 сааттан аз эмес көлөмдө камсыз кылынышы керек.

4.6. Окуу жылындагы каникулдук убакыттын жалпы көлөмү 7 жумадан кем эмес, анын ичинде кыш мезгилинде 3 жумадан кем эмес жана дипломдон кийин 4 жумалык убакытты камтуусу зарыл.

**5.Магистрлерди даярдоодо НББПга коюлган талаптар**

**5.1. Магистрлерди даярдоодо НББПны өздөштүрүүнүн жыйынтыктарына коюлган талаптар**

**531000** - **Филология** багыты боюнча "магистр" квалификациясына ээ болгон бүтүрүүчү НББПнын максаттарына жана ЖКББ МББСнын 3.4. жана 3.8. пункттарында көрсөтүлгөн кесиптик иш тапшырмаларына ылайык төмөндөгү компетенцияларга ээ болушу керек:

**а) универсалдуу:**

**- жалпы илимий (ЖИК):**

 **ЖИК–1.** Жарандык демократиялык коомдогу баалуулуктарга багытталган стратегиялык милдеттерди анлиздөөгө жана чечүүгө, социалдык адилеттүүлүктү камсыздоого, дисциплина аралык жана инновациялык ыкмалар менен дүйнө таанымдык, социалдык жана жеке инсандык маселелерди чечүүгө жөндөмдүү;

**-инструменталдык (ИК):**

 **ИК-1.** Профилдик жанабашка тармактык деңгээлде чет тилдеринин биринде кесиптик дискуссияларды жүргүзүү;

 **ИК-2.** Маалыматтык технологияларды жана инновациялык жана илимий ишмердүүлүктөгү маалыматтарды колдонуу менен **жаңы билимдерди жаратууга жөндөмдүү;**

**-социалдык-инсандык жана жалпы маданий (СИЖМК):**

 **СИЖМК-1. Максатка жетүү үчүн э**ксперттик/кесиптик топтордун, уюмдардын ишмердүүлүктөрүн уюштурууга жөндөмдүү;

**б) кесиптик (КК):**

***а)*** ***илимий изилдөө ишмердүүлүк:***

– филология тармагындагы жана анын өнүгүү динамикасындагы азыркы илимий парадигмалардын билимдерин, филологиялык изилдөөлөрдүн методологиялык принциптерин жана методикалык ыкмаларын көрсөтүүгө жөндөмдүү (ИИК-1);

– илимий изилдөөлөрдү жүргүзүү үчүн филология жана башка гуманитардык илимдер чөйрөсүндөгү теориялык жана практикалык билимдерди өз алдынча колдонуу, сынчыл анализ жүргүзүүгө жөндөмдүү (ИИК-2);

- филологиялык кеңири маселелер боюнча изилдөө жүргүзгөн илимий жамааттын ишмердүүлүгүн, илимий публикацияларды даярдоого жана редкация кылууга, оозеки жана жазуу коммуникациясын үйрөнүүдө аргументтүү жыйынтыктарды чыгарууга жөндөмдүү (ИИК-3);

– квалификациялык анализ, комментирий берүү, реферат кылуу жана азыркы методикаларды колдонуу менен башка адистер, ата мекендик жана чет элдик тажрыйба жүргүзгөн илимий изилдөөлөрдүн жыйынтыктарын жалпылоо (ИИК-4);

***б) педагогикалык ишмердүүлүк:***

- билим берүү мекемелеринде, ошондой эле балдарга жана чоңдорго кошумча билим берүү программаларынын чегинде филологиялык дисциплиналар боюнча сабактарды өткөрүүгө жөндөмдүү (КК-5);

– окуу сабактарын жана студенттердин илимий-изилдөө иштерин пландаштырууга, уюштурууга жана башкарууга, окутуу жана изилдөө үчүн материал тандоо методдорун колдонууга, билим берүү жана тарбия берүү ыкмаларын колдонууга, билими берүү мекемелеринде окутуу процессин башкарууга жөндөмдүү (КК-6);

* Студенттердин жаш өзгөчөлүгүн жана жеке өзгөчөлүктөрүн эске алуу менен кесиптик-нравалык сапатты жана мамилени калыптандырууга жөндөмдүү (КК-7);

***в) илимий-методикалык ишмердүүлүк:***

- филологиялык дисциплиналар боюнча окуу китептерин, окуу-методикалык комплекстерин иштеп чыгуу (КК-8);

-илимий, техникалык жана илимий-методикалык адабияттардын жана жеке изилдөөлөрдүн жыйынтыктарынын негизинде МБС, билим берүү программаларын жана жеке билим берүү траекторияларынын, окуу дисциплиналарынын программаларын жана курстарынын долбоорун түзүү (КК-9);

***г) котормочулук жана редакторлук ишмердүүлүк****:*

- иштиктүү документациянын, тексттердин, аналитикалык серептердин бардык типтерин түзүү, редакция кылуу, реферат кылуу, системага салууга жөндөмдүү (КК-10);

– эл аралык форумдарда жана сүйлөшүүлөрдө квалификациялуу синхрондук же артынан которуу ыкмаларын колдонууга жөндөмдүү (КК-11);

* - ар кандай типтеги тексттерге, көркөм чыгармаларга квалификациялык котормо жүргүзүү, тиешелүү редакторлук жана басма комментарийлерин жасоого жөндөмдүү (КК-12);

***г) уюштуруучулук-башкаруучулук ишмердүүлүк:***

- семинарларды, илимий дискуссияларды жана конференцияларды уюштурууга жана өткөрүүгө жөндөмдүү (КК-13);

– конкреттүү чечимдерди кабыл алууда магистрлик программанын профилине ылайык илимий изилдөө жана өндүрүштүк иштерди уюштурууга жана башкарууга жөндөмдүү (КК-14);

* эксперттик жана профессионалдык топтордун ишмердүүлүгүн уюштурууга, өнүгүүнүн стратегиялык пландарын түзүүгө жана ишке ашырууга жөндөмдүү (КК-15).
* коммуникациянын ар кандай чөйрөлөрүндө, кесиптик тапшырмаларды чечүүдө кабыл алынган тактиканын, риторикалык, стилистикалык жана тилдик нормалардын жана ыкмалардын коммуникативдик стратегияларын адекваттуу колдонууга жөндөмдүү (КК-16);

-ишмердүүлүктүн бардык чөйрөлөрүндөгү коммуникациялык тапшырмаларды чечүү, чечендик өнөр ыкмасын колдонуу менен эл алдына чыгып сүйлөөлөрдү пландаштыруу (КК-17);

***е) эксперттик-аналитикалык ишмердүүлүк:***

- коммуникативдик жана социомаданияттык жагдайларда болжолдуу сценарийлерди жана моделдерди түзүүгө жөндөмдүү (КК-18);

- илимий, социалдык, педагогикалык, чыгармачылык, жарнамалык, басма иштеринин долбоорлорун иштеп чыгууга жөндөмдүү (КК-19);

- өндүрүштүк-практикалык максатта коомдук талаптарга, индивиддин этикалык, ченемдик-укуктук нормаларына ылайык кептин бардык түрлөрү боюнча филологиялык экспертиза уюштурууга жана кызмат көрсөтүүгө жөндөмдүү (КК-20);

Магистрлерди даярдоо боюнча билим берүү программасын иштеп чыгууда бардык универсалдуу комптенциялар, ошондой эле аталган программага тиешелүү болгон кесиптик комптенциялар окутуу программаларынын жыйынтыктарына коюлган талаптардын топтомуна камтылган.

Магистртанттарды окутуу процессинде даярдоонун конкреттүү профилине байланышкан башка комптенцияларды (атайын кесиптик) да өздөштүрүүгө мүмкүн болот.

Профиль ЖОЖ тарабынан 5 аталыштан кем эмес сандагы кошумча кесиптик компетенциялар аркылуу аныкталат. Профилдердин тизмеси ОМБ тарабынан бекитилет.

Кошумча компетенциялардын тизмеси квалификациялардын, тармактык/сектордук жана кесиптик стандарттардын улуттук чегинин негизинде аныкталат.

**5.2. Магистрлерди даярдоодогу НББПнын түзүлүшүнө коюлган талаптар**

Магистрлерди даярдоо боюнча НББПнын түзүлүшү төмөнкү блокторду камтыйт:

Блок 1: «Дисциплиналар (модулдар)»

Блок 2: «Практика»

 «Блок 3: «Мамлекеттик жыйынтыктоочу аттестация»

|  |  |
| --- | --- |
| **Магистрлерди** **даярдоо боюнча НББПнын түзүлүшү** | **Магистрлерди** **даярдоо боюнча НББПнын көлөмү****жана анын блоктору, кредит менен** |
| Блок 1Дисциплиналар (модулдар) | 1. Жалпы илимий цикл
2. Кесиптик цикл

Жалпы | 20-3040-6060-90 |
|
| Блок 2 | Практика | 20-40 |
| Блок 3 | Мамлекеттик жыйынтыктоочу аттестация | 10-20 |
| **Магистрлерди** **даярдоо боюнча ЖКББ НББПнын көлөмү**  | 120 |

Магистрлерди даярдоодо жож НББПны МББСга ылайык иштеп чыгат жана квалификациянын улуттук чегинде окутуунун жыйынтыгына жооптуу болот.

Магистрлерди даярдоо боюнча НББПнын ар бир блогуна тиешелүү болгон дисциплиналардын (модулдардын) топтомун жана алардын эмгек көлөмүн жож өздөштүрүү жыйынтыктарын эске алуу менен, квалификациялардын улуттук чегинде каралган окутуунун жыйынтыктарынын жыйындысы түрүндө өз алдынча аныктайт.

5.2.1. 2-блоктогу «Практика» бөлүмү окуу практикасын (таанышуу, технологиялык, илимий изилдөө иштери ) жана өндүрүштүк (долбоордук, эксплуатациялык, педагогикалык, илимий изилдөө иштери) практиканы камтып турат.

ЖОЖ практиканын бир же бир нече түрүн танадап алуу укугуна ээ, ошондой эле берилген кредиттердин чегинде практиканын кошумча тибин киргизе алат.

5.2.2. 3-блоктогу «Мамлекеттик жыйынтыктоочу аттестация» мамлекеттик сынактардан өтүү, бүтүрүү квалификациялык иштерин аткаруу жана аны коргоо (эгер жож бүтүрүү квалификациялык иштерин жыйынтыктоочу мамлекеттик аттестациянын курамына киргизген болсо) камтып турат.

5.2.3. Магистрлерди даярдоо боюнча НББПнын чегинде милдеттүү жана элективдүү бөлүктөр көрсөтүлгөн.

Магистрлерди даярдоо боюнча НББПнын милдеттүү бөлүгүнө улуттук квалификациялардын чегиндеги жалпы илимий, универсалдуу, социалдык-инсандык, жалпы маданияттык жана кесиптик комптенцияларды камсыз кылган дисциплиналар жана практикалар кирет.

Милдеттүү бөлүктүн көлөмү, мамлекеттик аттестациянын көлөмүн эске албаганда, магистрлерди даярдоо боюнча НББПнын жалпы көлөмүнүн 50% түзүп туруусу керек.

Магистрлерди даярдоо боюнча НББПнын элективдүү бөлүгүндө студенттер багытына ылайык дисциплиналарды тандай алышат, ошону менен бирге башка багыттагы магистрлерди даярдоо боюнча НББПдагы дисциплиналарды тандоого жол берилет.

5.2.4. ЖОЖ ден соолугу жактан мүмкүнчүлүгү чектелген жактарга бакалаврларды даярдоо боюнча НББПнын чегинде жарандардын психофизикалык өнүгүшүн, жеке мүмкүнчүлүктөрүн эске алуу, муктаждыкка жараша алардын өнүгүшүнө түрткү берүүгө, социалдык жактан адаптация болууга мүмкүнчүлүк берүүсү керек.

**5.3. Магистрлерди даярдоо боюнча НББПны ишке ашыруу шарттарына коюлган талаптар**

**5.3.1. Окуу процессин кадрдык жактан камсыз кылуу**

Магистрлерди даярдоонун НББПсын ишке ашырууда квалификациялуу педагогикалык кадрлар менен камсыз болушу керек.

Кесиптик циклдин окутуучуларынын илимдин кандидаты, доктору окумуштуулук даражасы жана (же) тийиштүү кесиптик чөйрөдө иш тажрыйбасы болушу керек. Илимдин кандидаты, доктору даражасы бар окутуучулардын үлүшү ушул негизги билим берүү программасы боюнча билим берүү процессин камсыз кылып турган окутуучулардын жалпы санынын 60%нан кем эмес болушу керек.

Магистрлик программанын илимий мазмуну жана билим берүү бөлүгүнө жетекчилик кылуу профессорлор жана илимдин докторлору тарабынан жүргүзүлөт. Бир жетекчи экиден ашык эмес магистрлик программага жеткечилик кыла алат. ЖОЖдун окумуштуулар кеңешинин чечими менен магстрлие ишке илимдин кандидаттары да жетекчилик кыла алат.

Магистранттардын илимий иштерине окумуштуулук даражасы жана наамы бар, тиешелүү багытта тажрыйбасы бар окутуучулар илимий жетекчилик кылат. Бир илимий жетекчи 5тен ашык эмес магистрантка жетекчилик кылат (ЖОЖдун окумуштуулар кеңеши тарабынан аныкталат).

Окутуучулардын жалпы санынан алганда штаттык окутуучулардын үлүшү –70% кем болбошу керек.

**5.3.2. Окуу процессин окуу-методикалык жана маалыматтык жактан камсыз кылуу**

Магистрлерди даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дисциплиналарынын толук тизмеси боюнча түзүлгөн китепканалык фонддор менен камсыз кылынуусу керек.

Магистранттар үчүн ата мекендик жана чет элдик ЖОЖдор, ишканалар жана уюмдар менен ыкчам маалымат алмашуу мүмкүнчүлүгүн түзүп бериш керек.

ЖОЖдун билим берүү программасы лабораториялык практикумдарды жана практикалык сабактарды камтып турушу керек (калыптанган комптенциялар менен аныкталат).

Китепкана фондусундагы тиешелүү кесиптик ишмердүүлүк (даярдоо профили боюнча) боюнча илимий жыйынтыктар чагылдырылган 10дон кем эмес журнал болушу зарыл.

ЖОЖ ар бир магистрантка изилдөө жана өз алдынча иштерди аткарууда электрондук басылмаларды колдонуу үчүн компьютердик класстарда Интернеттик байланыш үчүн жумушчу орундар менен камсыз кылышы зарыл. Магистранттын Интернеттик байланышуусу бир жумада 10 сааттан кем болбошу керек.

**5.3.3. Окуу процессин материалдык-техникалык жактан камсыздоо**

Магистрлерди даярдоонун негизги билим берүү программасын ишке ашыруучу жогорку окуу жайынын лабораториялык, дисциплиналык жана дисциплиналар аралык даярдоонун, ЖОЖдун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

Магистрлерди даярдоонун негизги билим берүү программасында универсалдуу компетенцияларды калыптандыруу үчүн минималдуу материалдык-техникалык камсыздоо төмөнкүлөрдү камтып турат:

- окулуп жаткан тил жана пикир алышуу практикуму боюнча сабак өтүүнү камсыз кылган, аудио- жана видеоматериалдар менен жабдылган, санариптик форматтагы мультимедиялык класстар;

- Интернетке байланышкан компьютердик техникалар менен жетиштүү деңгээлде жабдылган класстар;

- башка жайлар (электрондук китепкана, интернетке байланышкан окуу залы);

- ашкана жана медпункт.

**5.3.4. Бүтүрүүчүлөрдү даярдоо сапатынын бааланышы**

Билим берүү программасын өздөштүрүү сапатын баалоо буларды камтыйт: окууда жетишкендиктердин учурундагы көзөмөл, аралыктагы аттестация, жыйынтыктоочу мамлекеттик аттестация.

5.3.4.1. Ар бир дисциплина боюнча окууда жетишкендиктердин учурундагы көзөмөл, аралыктагы аттестациянын конкреттүү формалары жож тарабынан өз алдынча иштелип чыгып, студенттерге окуу процессинин биринчи айында түшүндүрүлөт.

5.3.4.2. НББПга ылайык магстрлердин персоналдык жетишкендиктерин аттестациядан өткөрүү, алган билимин, жөндөмүн, өздөштүргон компетенцияларын текшерүү үчүн типтүү тапшырмаларды, текшерүү иштерин, көзөмөл тесттерин жана методдорун камтыган баалоо каражаттарынын фондусу түзүлөт. Баалоо каражаттарынын фондусу жож тарабынан иштелип чыгып, бекитилет.

Баалоо каражаттарынын фондусу аталган багытта даярдоо боюнча ЖКББ МБС талаптарын чагылдырып, толук жана адекваттуу болушу керек. Ал магистранттар өздөштүргөн универсалдуу жана кесиптик компетенциялардын сапатын баалоону камсыздайт.

Модулду, дисциплиналарды өздөштүрүүнү көзөмөлдөөдө баалоо каражаттарын иштеп чыгууда практик ага камтылган билимдер, жөндөмдөрдүн ортосундагы байланыштарды эске алуусу керек.

Баалоо каражаттарын долбоорлоодо билим алуучулардын чыгармачылык ишмердүүлүгүн, конкреттүү атайын тапшырмалардагы жетишпеген жаңы маселелерди чечүүгө даярдыгын кароо зарыл.

Жеке баалардан тышкары топтук баалар жана өз ара баалоо ыкмасы колдонуу зарыл: магистранттар бири-биринин иштерине рецензия жазышат, бири-биринин рефераттарына, долбоорлоруна, дипломдук, изилдөө иштерине ж.б. оппонент болушат; магистранттардан, окутуучулардан жана жумуш берүүчүлөрдөн турган топтортун эксперттик баалоосу;

 5.3.4.3. ЖОЖ тарабынан магистранттардын окууда жетишкендиктердин учурундагы көзөмөл, аралыктагы аттестация программаларын келечектеги кесиптик ишмердүүлүк шарттарына максималдуу түрдө жакындатуу үчүн шарттар түзүлүшү керек. Бул ишке конкреттүү дисциплиналарды окуткан окутуучулар менен бирге тышкы эксперттер катары жумуш берүүчүлөр, башка дисциплиналарды окуткан окутуучулар да тартылуусу зарыл.

5.3.4.4. Жыйынтыктоочу мамлекеттик аттестация бүтүрүүчүнүн ЖКББ МББС боюнча кесиптик деңгээлин аныктоого багытталган.

Жыйынтыктоочу мамлекеттик аттестация мамлекеттик сынакты, бүтүрүү квалификациялык иштерин аткаруу жана коргоону (эгер ЖОЖ бүтүрүү квалификациялык иштерин жыйынтыктоочу мамлекеттик аттестациянын курамына киргизген болсо) камтып турат.

Бүтүрүү квалификациялык иштеринин көлөмү, түзүлүшү, мазмуну, ошондой эле мамлекеттик аттестациянын талаптары жож тарабынан аныкталат.

5.3.4.5. Бүтүрүү квалификациялык иши магистратуранын НББПга ылайык ишмердүүлүктүн түрлөрүнө байланышкан логикалык жактан аяктаган магистрлик диссертация түрүндө практика учурунда өз алдынча аткарылат.

Квалификациялык ишин аткарууда бүтүрүүчүлөр өзүнүн жөндөмдөрүн, алган билимдерин, өздөштүргөн жалпы маданий жана кесиптик компетенцияларын көрсөтүп, өзүнүн кесиптик ишмердүүлүгүндөгү маселелерди заманбап деңгээлинде өз алдынча чечип, көз карашын аргументтүү көрсөтүп, коргошу керек.

Бул **531000 - Филология** багыты боюнча жогорку кесиптик билим берүүнүн Мамлекеттик стандарты гуманитардык илимдер багытында билим берген базалык ЖОЖдун, К. Карасаев атындагы Бишкек мамлекеттик университетинин, алдында түзүлгөн окуу-методикалык бирикмеси тарабынан иштелип чыкты.

**ОМБнын төрагасы Козуев Д.И.**

**Түзүүчүлөр:**

К.Карасаев атындагы БМУнун

ШКУУ эл аралык билим берүү программасы бөлүмүнүн башчысы,

педагогика илимдеринин кандидаты, профессор\_\_\_\_\_\_\_\_\_\_\_ Елебесова С.А.

К.Карасаев атындагы БМУнун

жалпы жана орус тил илими кафедрасынын башчысы,

филология илимдеринин кандидаты, доцент \_\_\_\_\_\_\_\_\_\_\_\_ Куттубаева Г.А.

К.Карасаев атындагы БМУнун

славян таануу факультетинин деканы,

филология илимдеринин кандидаты, доцент \_\_\_\_\_\_\_\_\_\_\_ Ниязалиева Р.А.

Ж. Баласагын атындагы КУУнун

орус жана славян филологиясы факультетинин деканы,

филология илимдеринин кандидаты, доцент \_\_\_\_\_\_\_\_\_\_\_\_ Сардарбек к.Н.

К.Карасаев атындагы БМУнун

кыргыз филологиясы факультетинин деканы,

педагогика илимдеринин кандидаты, доцент\_\_\_\_\_\_\_\_\_\_\_\_ Кенжешов К.Д.

К.Карасаев атындагы БМУнун

кыргыз адабияты кафедрасынын башчысы,

педагогика илимдеринин доктору, профессор\_\_\_\_\_\_\_\_\_\_\_\_ Акматов Б.М.

К.Карасаев атындагы БМУнун

кыргыз жана түрк тилдеринин теориясы кафедрасынын башчысы,

филология илимдеринин доктору, профессор\_\_\_\_\_\_\_\_\_\_\_ Усманбетов Б.Ж.

К.Карасаев атындагы БМУнун

европа цивилизациясы факультетинин деканы,

филология илимдеринин кандидаты, профессор \_\_\_\_\_\_\_\_ Кадыркулова Ф.Д.

БААУнун «Жалпы билим берүү дисциплиналар»

бөлүмүнүн окутуучусу,

филология илимдеринин доктору, профессор \_\_\_\_\_\_\_ Камбаралиева У. Ж.

Ж. Баласагын атындагы КУУнун

 кыргыз тил илими кафедрасынын окутуучусу,

 филология илимдеринин доктору, профессор\_\_\_\_\_\_\_\_\_\_\_\_\_ Маразыков Т.С